Briterne mener selv, at EU bør være gavmild over for dem efter deres afsked med unionen. Det er andre landes befolkninger helt uenige i.

I fire af fem andre adspurgte medlemslande mener flertallet, at EU skal være hård i de forhandlinger med briterne, som skal begynde, efter at de i sidste måned valgte at forlade EU. Det viser målinger fra opinionsfirmaet YouGov.

Den eneste undtagelse er Danmark. Her mener et flertal, at EU bør tilbyde briterne en generøs aftale med unionen efter deres afsked.